Riigivanema pildiga postmargid valmimas
Riigitrükikojas on valmimas postmargid riigivanem K. Pätsi pildiga. Riigivanema pilt on juba vasele graveeritud ja markide trükkimine algab varsti. Kuna vanu postmarke on veel käigus, siis lastakse riigivanema pildiga postmargid käiku järk-järgult, selle järele, kuidas lõpevad senised tagavarad. See sünnib arvatavasti käesoleva aasta lõpul. Riigivanema pildiga marke tuleb kõikides meil tarvituselolevates suurustes, alates 1 sendist kuni 3 krooonini.

Raamatu-aasta puhul kaaluti kord, kas mitte valmistada postmarke meie tuntumate üldrahvuslikult tähtsate kirjanike näopiltidega. Kuna aga näopiltide graveerimine võtab aega ja raamatu-aasta enne markide valmimist juba oleks lõppenud, on sellest kavatsusest loobutud.

Uus Eesti
1935